**Līgums Nr. RPP-16- -lī**

(Par sporta cīņas zāles izmantošanu)

Rīgā, 2016.gada\_\_\_\_.\_\_\_\_\_\_\_\_\_\_\_

**Rīgas pašvaldības policija,** vienotais reģistrācijas Nr.90000055099 (turpmāk – **Pasūtītājs**), tās priekšnieka p.i. Andreja Aronova personā, kurš rīkojas pamatojoties uz 2016.gada 10.oktobra rīkojumu Nr.RD-16-431-p “Par J.Lūkass atvaļinājumu”, no vienas puses, un

 **„Latvijas Aikido Federācija”,** vienotais reģistrācijas Nr.40008026794 (turpmāk – **Izpildītājs**), tās prezidenta Aleksandra Osnačapersonā, kurš rīkojas pamatojoties uz biedrības statūtiem no otras puses, bet abas līguma slēdzējas puses kopā sauktas – Puses, ievērojot Publisko iepirkumu likumu un pamatojoties uz Pasūtītāja rīkotā iepirkuma „Par sporta cīņas zāles izmantošanu” (identifikācijas numurs RPP 2016/40) rezultātiem, noslēdz šo līgumu (turpmāk – Līgums) par sekojošo:

1. **Līguma priekšmets**

1.1.Pasūtītājs uzdod un Izpildītājs apņemas nodrošināt Pasūtītāja darbiniekiem cīņas nodarbību zāles, palīgtelpu (ģērbtuves, dušas, tualetes), cīņas nodarbību zālē esošā aprīkojuma un sporta inventāra izmantošanu (turpmāk – Pakalpojums) saskaņā ar šī Līguma un Līguma pielikuma „Tehniskā specifikācija – Finanšu piedāvājums” noteikumiem (turpmāk – Pielikums).

1.2.Pakalpojuma saņemšanas vieta ir Stabu ielā 10/4, Rīgā.

1. **Līguma summa**

2.1.Pakalpojumu saņemšanas cena par 1 (vienu) stundu ir EUR 31,30 (trīsdesmit viens euro, 30 centi) bez PVN.

2.2.Kopējā līguma summa bez PVN ir EUR 12 000,00 (divpadsmit tūkstoši euro, 00 centi), 21% pievienotās vērtības nodoklis ir EUR 2 520,00 (divi tūkstoši pieci simti divdesmit euro, 00 centi). **Kopējā Līguma summa ir EUR 14 520,00 (četrpadsmit tūkstoši pieci simti divdesmit euro, 00 centi).**

2.3.Līguma summā ir iekļauti visi izdevumi, kas Izpildītājam varētu rasties saistībā ar Pakalpojuma sniegšanu.

1. **Pušu pienākumi un tiesības**

3.1.Izpildītājam ir pienākums:

 3.1.1.garantēt Pasūtītāja darbiniekiem iespēju, saņemt Pakalpojumu saskaņā ar Līguma noteikumiem;

 3.1.2.neveikt darbības, kas tieši vai netieši var radīt zaudējumus, ierobežot tiesības vai kā citādi var kaitēt Pasūtītājam;

 3.1.3.uzturēt zāli un palīgtelpas tehniskā un sanitārā kārtībā;

 3.1.4.maksimāli īsos termiņos novērst zāles, palīginventāra un aprīkojuma bojājumus un avārijas sekas.

3.2.Izpildītājam ir tiesības pieprasīt un saņemt no Pasūtītāja šajā Līgumā noteiktajā kārtībā samaksu par pienācīgi sniegtiem Pakalpojumiem.

3.3.Pasūtītājam ir pienākums:

 3.3.1.samaksāt Izpildītājam samaksu par saņemtiem Pakalpojumiem, ievērojot Līguma noteikumus.

 3.3.2. Pakalpojuma saņemšanas laikā ievērot Izpildītāja norādījumus, saistībā par telpu, to palīginventāra un aprīkojuma ekspluatācijas noteikumiem, kā arī sanitāros un ugunsdrošības noteikumus, bojājumu un avārijas gadījumā par to nekavējoties informējot Izpildītāju.

3.4.Pasūtītājam ir tiesības:

 3.4.1.saņemt Līgumā minētos Pakalpojumus savlaicīgi un pienācīgā kvalitātē.

 3.4.2.pieprasīt, lai Izpildītājs pārtrauc darbības, kas ir pretrunā Līguma un Latvijas Republikas normatīvo aktu prasībām.

1. **Samaksas kārtība**

4.1.Pasūtītājs maksā Izpildītājam par faktiskām Pakalpojumu saņemšanas reizēm katru mēnesi pamatojoties uz Izpildītāja iesniegto rēķinu un abpusēji parakstīto atskaiti par Pakalpojumu saņemšanas reizēm iepriekšējā mēnesī, kuru Izpildītājs iesniedz Pasūtītājam līdz nākamā mēneša (mēneša, kas seko norēķinu mēnesim) 15.datumam. Samaksas apmērs tiek aprēķināts saskaņā ar Līguma 2.1.punktā norādīto izcenojumu.

4.2.Izpildītājs rēķina iesniegšanai izmanto Rīgas pilsētas pašvaldības portālu www.eriga.lv (turpmāk – **elektroniskais rēķins**).

4.3.Elektroniskos rēķinus apmaksai Izpildītājs iesniedz Pasūtītājam, izvēloties vienu no sekojošiem rēķina piegādes veidiem:

 4.3.1.izveido programmatūru datu apmaiņai starp Piegādātāja norēķinu sistēmu un pašvaldības vienoto informācijas sistēmu (WEB API);

 4.3.2.augšupielādē rēķinu failus portālā www.eriga.lv, atbilstoši portālā www.eriga.lv, sadaļā „Rēķinu iesniegšana” norādītajai informācijai par failu augšupielādi XML formātā;

 4.3.3.izmanto manuālu rēķina informācijas ievades Web formu portālā http://www.eriga.lv, sadaļā „Rēķinu iesniegšana”.

4.4.Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.

4.5.Izpildītājs rēķinā norāda Pasūtītāja kodu 219.

4.6.Puses vienojas, ka elektroniskā rēķina apmaksas termiņš ir 30 (trīsdesmit) dienu laikā no dienas, kad Izpildītājs iesniedzis Pasūtītājam elektronisku rēķinu, atbilstoši portāla www.eriga.lv sadaļā „Rēķinu iesniegšana” norādītajai informācijai par elektroniskā rēķina formātu.

4.7.Puses vienojas, ka elektroniskā rēķina apmaksas termiņu skaita no dienas, kad Izpildītājs, atbilstoši pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītājam elektronisku rēķinu, ar nosacījumu, ka Izpildītājs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai.

4.8.Izpildītājam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam.

4.9.Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Piegādātājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.

1. **Pušu atbildība**

5.1.Pasūtītājs ir atbildīgs par saņemto Pakalpojumu savlaicīgu samaksu, un kavējuma gadījumā Izpildītājs ir tiesīgs prasīt no Pasūtītāja līgumsoda samaksu 1% (viena procenta) apmērā no maksājuma summas par katru kavējuma dienu, bet kopā ne vairāk kā 10% (desmit procenti) no maksājuma summas.

5.2.Izpildītājs neatbild par Izpildītāja telpās nozaudēto Pasūtītāja darbinieku apģērbu, vērtslietām, naudu un citu mantu.

5.3.Izpildītājs neatbild par nelaimes gadījumiem, kas radušies Pasūtītāja darbinieku neuzmanības vai nolaidības dēļ un/vai citiem apstākļiem, kuru iemesls iekšējo kārtības noteikumu neievērošana, palīginventāra un aprīkojuma nepareiza lietošana.

5.4.Izpildītājs ir atbildīgs par to, lai Pasūtītājam būtu iespēja saņemt Pakalpojumu, un gadījumā, ja Pakalpojums ir ierobežots Izpildītāja vainas dēļ, Pasūtītājs ir tiesīgs no Izpildītāja prasīt līgumsoda samaksu 1% (viena procenta) apmērā par katru Pakalpojuma ierobežošanas dienu no Līguma summas, bet ne vairāk kā 10% (desmit procenti).

* 1. 5.5.Puses ir atbildīgas par līgumsaistību izpildi, zaudējumu nodarīšanu otrai Pusei vai trešajām personām un atlīdzina tos Latvijas Republikas normatīvajos aktos paredzētajā kārtībā pilnā apmērā.

5.6.Puses nav atbildīgas par saistību neizpildi vai daļēju neizpildi, ja tā radusies iepriekš neparedzētu, vispārpieņemtu, nepārvaramas varas apstākļu dēļ, kurus Puses nevarēja ne paredzēt, ne novērst saprātīgiem līdzekļiem.

1. **Līguma darbības termiņš un izbeigšana**

6.1.Līgums stājas spēkā 2016.gada 3.novembrī un darbojas 1 (vienu) gadu, ņemot vērā Līguma 6.2. punkta nosacījumus.

6.2.Līguma darbības termiņš automātiski izbeidzas, līdzko Līguma summa sasniedz 2.2.punktā noteikto.

* 1. 6.3.Puses vienojas, ka Līgumu var izbeigt pirms termiņa ar Pušu rakstisku vienošanos vai, ja ir būtiski iemesli, brīdinot otru pusi vismaz 1 (vienu) mēnesi pirms paredzētā Līguma izbeigšanas laika.
	2. 6.4.Pasūtītājs, ar rakstisku paziņojumu, ir tiesīgs šo Līgumu izbeigt nekavējoties šādos gadījumos:
		1. 6.4.1.ja Pasūtītāju neapmierina Pakalpojuma kvalitāte, jo tā neatbilst Līguma noteikumiem, vai ja Izpildītāja vainas dēļ Pasūtītājs vairākkārt nesaņem Pakalpojumu.
		2. 6.4.2.ja Izpildītājs vēlas paaugstināt Pakalpojuma cenu.
		3. 6.4.3.ja Izpildītājs pasludināts par maksātnespējīgu.
		4. 6.4.4.ja kompetentas valsts vai pašvaldību institūcijas Izpildītāja saimnieciskā darbībā ir konstatējušas normatīvo aktu pārkāpumus, kā rezultātā apturēta Izpildītāja saimnieciskā darbība.

6.5.Ja Līgums tiek izbeigts Izpildītāja vainas dēļ saskaņā ar Līguma 6.4.1. un/vai 6.4.2. apakšpunktu, Pasūtītājs no Izpildītāja ir tiesīgs prasīt līgumsodu 10% (desmit procentu) apmērā no Līguma summas.

6.6.Gadījumā, ja pušu saistību izpildi ir ietekmējuši ārkārtēji, iepriekš neparedzēti apstākļi, Līguma darbība tiek apturēta un Puses vienojas par turpmāko Līguma darbību. Puses apņemas nekavējoties informēt viena otru par šādu apstākļu rašanos, pretējā gadījumā zaudējot tiesības uz tiem atsaukties.

**7. Strīdu izskatīšanas kartība**

7.1.Visas domstarpības un strīdus, kas skar šo Līgumu, Puses izskata pārrunu ceļā.

7.2.Gadījumā, ja Puses nevar vienoties, strīdus jautājumu nodod izskatīšanai tiesā, saskaņā ar Latvijas Republikas normatīvajiem aktiem.

7.3.Pusei, kas vēlas strīdus jautājumu nodot izskatīšanai tiesā, vispirms otrai Pusei jāiesniedz rakstiska pretenzija.

**8. Papildus noteikumi**

8.1.Jebkuri Līguma grozījumi noformējami rakstveidā un pēc to abpusējas parakstīšanas pievienojami šim Līgumam kā neatņemamas tā sastāvdaļas.

8.2.Jautājumi, kas nav atspoguļoti Līgumā, tiek izskatīti atbilstoši Latvijas Republikā spēkā esošajiem normatīvajiem aktiem.

8.3.Gadījumā, ja spēku zaudē kāds no Līguma punktiem, tas neietekmē pārējo Līguma punktu spēkā esamību.

8.4.Puses apņemas nekavējoties informēt viena otru par savu rekvizītu maiņu.

8.5.Līgums sastādīts uz 4 (četrām) lapām, ar pielikumu „Tehniskā specifikācija - Finanšu piedāvājums” uz 2 (divām) lapām, 2 (divos) eksemplāros, katrai Pusei pa vienam. Abiem Līguma eksemplāriem ir vienāds juridiskais spēks.

8.6.Puses ar saviem parakstiem apliecina, ka tām ir saprotams Līguma saturs, nozīme un sekas, tie atzīst Līgumu par pareizu, savstarpēji izdevīgu un labprātīgi vēlas to apliecināt.

**9. Pušu rekvizīti un paraksti**

 **Pasūtītājs: Izpildītājs:**

|  |  |
| --- | --- |
| **Rīgas pašvaldības policija** | „Latvijas aikido federācija” |
|  |  |
|  |  |
|  |  |
|  |  |
|  |  |
|  |  |
|  |  |